
     ROMÂNIA, JUDEȚUL PRAHOVA      
________________________________________________________________________________________________


Anexa 7  la Hotărâre nr.215/2022
REGULAMENT 
privind instituirea si aplicarea taxei de salubrizare pe raza localității Azuga in anul fiscal 2023
DISPOZIȚII GENERALE
Conform prevederilor:

· Legii nr. 273/2006 privind finanţele publice locale, cu modificările şi completările ulterioare art. 30  :

· (1) „Pentru funcţionarea unor servicii publice locale, create în interesul persoanelor fizice şi juridice, consiliile locale  aprobă taxe speciale”;

·  (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. 

· (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective”.

· Legii nr. 227/2015 privind Codul Fiscal, art. 454 lit. g) prevede că în categoria impozitelor și taxelor locale se cuprind și taxele speciale, iar art. 484, alin. (1), cu modificările şi completările ulterioare dispune „pentru funcţionarea unor servicii publice locale create în interesul persoanelor fizice și juridice, precum și pentru promovarea turistică a localităţii, consiliile locale, județene și Consiliul General al Municipiului București, după caz, pot adopta taxe speciale”.

· Legii serviciului de salubrizare a localităţilor nr. 101/2006, republicată în 2014, la articolele 25, 26 şi 17:

· Art. 25 „Finanţarea cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006 , precum şi a următoarelor principii:

a) recuperarea integrală prin tarife, taxe speciale sau, după caz, subvenții de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;

b) menţinerea echilibrului contractual.

· Art. 26 




(1) În funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:




a) tarife, în cazul prestaţiilor de care beneficiază individual, pe bază de contract de prestare a serviciului de salubrizare,




b) taxe speciale, în cazul prestaţiilor efectuate în beneficiul întregii comunităţi locale;




c) taxe speciale, în cazul prestaţiilor de care beneficiază individual fără contract. 




(2) În situaţia prevăzută la alin. (1) lit. a), autorităţile administraţiei publice locale, împreună cu operatorii au obligaţia să ţină, la zi, evidenţa tuturor utilizatorilor cu şi fără contracte de prestări servicii.




(3) Autorităţile administraţiei publice locale au obligaţia să instituie taxe speciale, conform prevederilor alin. (1) lit. c), şi să deconteze lunar operatorilor, direct din bugetul local, contravaloarea prestaţiei efectuate la utilizatorii fără contract.




 (4) Clasificarea activităţilor în funcţie de modul de contractare, facturare şi plată a contravalorii serviciului de salubrizare prestat se stabileşte prin regulamentul-cadru al serviciului şi se anexează la hotărârea de dare în administrare a serviciului ori la contractul de delegare a gestiunii serviciului, după caz.




(5) Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C.




(6) În cazul operatorilor care au încheiate contracte de delegare a gestiunii pentru care tarifele ofertate nu au avut la bază o fişă de fundamentare pe elemente de cheltuieli, prima ajustare a tarifelor se va face pe baza fișei de fundamentare, întocmită de către operator, având în vedere cheltuielile realizate în ultimele 12 luni, anterioare propunerii. Nivelul tarifului rezultat nu va depăși nivelul tarifului actual, ajustat cu indicele de creştere a parametrului de ajustare.




 (7) Ajustarea ori modificarea ulterioară a tarifelor/taxelor prevăzute la alin. 


 (6) se face de către autorităţile administraţiei publice locale, la solicitarea operatorilor, cu respectarea normelor metodologice elaborate de A.N.R.S.C.




  (8) Structura şi nivelul tarifelor şi taxelor speciale vor fi stabilite astfel încât:

a) să acopere costul efectiv al prestării serviciului de salubrizare;

b) să acopere cel puţin sumele investite şi cheltuielile curente de întreţinere şi exploatare a serviciului de salubrizare;

c) să încurajeze investiţiile de capital;

d) să respecte şi să asigure autonomia financiară a operatorului.

· ART. 27 

 (1) Aplicarea de către operatori a unor tarife sau taxe speciale mai mari decât cele stabilite şi aprobate potrivit art. 26 este interzisă.

 (2) Tarifele aprobate trebuie să conducă la atingerea următoarelor obiective:

1. a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii

2. b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante,

3. c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.

2. MODALITĂȚI DE STABILIRE SI IMPUNERE A TAXEI SPECIALE DE SALUBRIZARE
2.1. Conditii generałe
ART. 1 

Taxa de salubrizare se instituie începând cu data intrării în vigoare a prezentului Regulament.
ART. 2 

(1) Taxa specială de salubrizare este datorata si se plătește de către beneficiarii serviciului public, proprietarii/ chiriasi sau utilizatori ai imobilelor, situate pe raza oraşului Azuga, care refuza incheierea contractului cu operatorul de servicii publice de salubrizare in urma somarii de catre acesta. 
(2) Destinaţia taxei speciale de salubrizare este acoperirea serviciilor prestate de către operator pentru  utilizatorii persoane fizice sau juridice  care au refuzat sa incheie contract cu acesta in urma somarii,  în baza documentelor justificative prezentate și în limita sumei încasate.

3)In cazul imobilelor proprietate de stat/UAT, beneficiarul serviciului este chiriașul/concesionarul/locatorul/administratorul, beneficiarul dreptului de folosintă, etc.

Termenul de plata pentru prezenta taxa este 10 ale lunii urmatoare pentru luna expirata.

2.2 Declaraţii de impunere
ART. 3. 

(1) Impunerea  taxei speciale de salubrizare pentru  beneficiarii serviciului care nu au încheiat un contract de salubrizare se va face pe baza  Declaraţiei de impunere pentru taxa speciala de salubrizare  pe care acestia au obligatia sa o depuna la sediul Primariei  sau pe baza situatiei primita de la operatorul de salubrizare de pe raza localitatii Azuga.


Declaraţia se depune pentru fiecare unitate locativă deţinută, fie că este locuită de proprietar, fie că este închiriată altor persoane fizice. In caz contrar, impunerea va fi efectuata pe baza situatiei primita de la operatorul de salubrizare de pe raza localitatii Azuga.

(3) În cazul imobilelor proprietatea persoanelor fizice, care sunt închiriate persoanelor juridice, obligaţia de a declara și a achita taxa de salubrizare revine proprietarului imobilului. Se va depune Declaraţia pe proprie răspundere pentru fiecare imobil deţinut sau pe baza situatiei primită de la operatorul de salubrizare de pe raza localitatii. 

(4) În cazul imobilelor proprietatea persoanelor juridice, cu destinaţia de locuinţă, care sunt închiriate persoanelor fizice, obligaţia de a declara şi achita taxa de salubrizare revine proprietarului imobilului. 

(5) În cazul imobilelor proprietate de stat/UAT, locuite de persoane fizice, obligaţia de a declara şi achita taxa de salubrizare revine chiriaşilor imobilului. 

 (6) Declaraţiile pe proprie răspundere se depun în 2 exemplare însoţite de copie după actul de identitate/de înfiinţare, la Serviciul Taxe şi Impozite din cadrul Primăriei oraşului Azuga, de către persoanele fizice, juridice ce au domiciliul/reședinţa/sediul/punctul de lucru/deţin proprietatea.

(7) Ca urmare a depunerii declaraţiei, beneficiarii serviciului, conform art. 2, vor primi decizia de impunere în care se va specifica valoarea taxei de salubrizare datorată pentru anul în curs.

(8) În cazul neprimirii deciziei de impunere până la finele primului trimestru, obligația de plată subzistă, utilizatorii casnici având obligaţia de a consulta site-ul/avizierul Primăriei oraşului Azuga.

(9) Declaraţiile pentru stabilirea cuantumului taxei speciale de salubrizare pot fi modificate, la cerere, pe parcursul anului prin depunerea unor declaraţii rectificative.

(10) Declaraţiile rectificative se depun în termen de 30 de zile de la data apariției oricărei modificări a datelor declaraţiei iniţiale, pe bază de documente justificative, urmând ca modificarea taxei de salubrizare să se efectueze în maxim 30 zile calendaristice de la data depunerii declaraţiei rectificative.

2.3. Modalitatea de calcul si impunere a taxei speciale de salubrizare
ART. 4 Cuantumul taxei speciale de salubrizare, în cazul beneficiarilor  servicilui de salubitare  care refuză încheierea contractului va fi :

·  Beneficiari persoane fizice :     50 lei / gospodarie / luna 
· Beneficiari persoane juridice :   2.000 lei/luna 

ART. 5 În cazul nedepunerii Declaraţiei de impunere pentru taxa speciala de salubrizare obligația de plată se va stabili din oficiu, operatorul serviciilor de salubrizare, în colaborare cu Aparatul de specialitate al Primarului din cadrul Primăriei oraşului Azuga, vor impune taxa din oficiu, conform prevederilor legale, transmițând aceste date Serviciului Taxe şi Impozite în vederea înregistrării în evidențele fiscale. 

ART. 6  Înregistrarea fiscală din oficiu a taxei speciale de salubrizare se face prin decizii de impunere de către Serviciul Taxe şi Impozite, emise în condiţiile Legii nr. 207/2015 privind Codul de Procedură Fiscală. 

ART. 7 

(1) Colectarea, transportul şi eliminarea deşeurilor provenite de la utilizatorii casnici și non-casnici, generate de activităţi de amenajare și/sau reabilitare interioară a spaţiilor aflate în proprietatea lor, colectarea deşeurilor de la evenimente speciale, precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deseuri.

(2) Pentru aceste activităţi se va plăti un tarif de către generatorii de deșeuri stabilit de către operatorul de salubrizare.  

ART. 8 Taxa specială de salubrizare se va actualiza anual prin Hotararea Consiliului Local.

ART. 9 Taxa specială de salubrizare se datoreaza incepand cu data de intai a lunii urmatoare depunerii Declaratiei de impunere de catre contribuabil .

3. PROCEDURA DE IDENTIFICARE ȘI STABILIRE A BENEFICIARILOR TAXEI SPECIALE DE SALUBRITATE 
ART. 9 

(1)Operatorul de servicii va identifica persoanele fizice si juridice fara contract si la va notifica sa incheie contract de salubrizare.

(2) Operatorul de salubrizare va comunica în scris organului de control datele de identificare ale beneficiarilor care refuză expres sau tacit încheierea unui contract de salubrizare, însoțite de dovada comunicării notificării către beneficiari a obligatiei de a încheia un contract de salubrizare.

(3) La comunicare, se va anexa în fiecare lună și o declarație pe proprie răspundere, semnată și asumată de către conducătorul operatorului privind veridicitatea datelor declarate.

(4) Beneficiarii pot fi identificați și direct de organul de control sau organul de specialitate prin activitățile profesionale specifice.

ART. 10 

(1) 
In cel mult 10 zile lucratoare , organul de control va soma beneficiarii sa depuna Declaratia de impunere privind taxa speciala de salubrizare mentionand faptul ca in caz de nedepunere a acesteia se va proceda la impunerea din oficiu si la aplicarea sanctiunilor conform prevederilor legale. 

(2) În acest termen, beneficiarul este obligat să prezinte organului de control documentele din care reiese îndeplinirea obligațiilor legale de încheiere a unui contract valabil sau sa procedeze la depunerea Declaratiei de impunere privind taxa speciala de salubrizare 

(3) În caz de nerespectare a termenului stabilit prin somație, organul de control aplică sancțiunea conform prevederilor legale pentru nedeținerea unui contract de salubritate valabil, și se comunică de îndată informația organului de specialitate pentru instituirea taxei speciale de salubrizare. Prin procesul verbal de constatare, se dispune încheierea contractului de salubritate, respectiv, în cazul în care acesta nu se încheie în termenul dispus prin procesul verbal, obligaţia prezentării la organul de specialitate pentru completarea formularului declaraţie de impunere . 

ART. 11 

(1) Denunţarea unilaterală a contractelor de salubritate se face în condiţiile legii. Persoanele fizice, cărora li s-a denunţat contractul unilateral dobândesc deîndată calitatea de beneficiar şi li se aplică prevederile acestui Regulament.

(2) Dacă beneficiarul este o asociaţie de proprietari sau locatari, după denunţarea unilaterală a contractului, operatorul este obligat să propună în scris fiecărui proprietar/chiriaş titular al contractului de închiriere în parte, încheierea unui contract individual de prestare a serviciilor de colectare a deşeurilor menajere. Devin beneficiari proprietarii/chiriaşii şi alte categorii de utilizatori care refuză/nu încheie contractul individual în condiţiile menţionate anterior.

ART. 12 În cazul denunţării unilaterale a contractului în condiţiile legii, operatorul este obligat să notifice organul de control şi organul de specialitate în vederea demarării procedurii de impunere a taxei, începând cu data de 1 a lunii următoare celei în care s-a denunţat contractul pentru prestarea serviciilor de salubrizare.

4. TERMENE ŞI MODALITĂŢI DE PLATĂ A TAXEI SPECIALE DE SALUBRIZARE
ART. 13 

(1) Taxa specială de salubrizare se achita lunar, până în data de 10 a lunii urmatoare.

(2) Cu titlu de excepţie, utilizatorii casnici care au dobândit/finalizat imobile după data depunerii declaraţiei prevăzută la art. 3 alin. l din Regulament, au obligaţia depunerii declaraţiei în termen de 30 de zile de la data dobândirii/finalizării şi datorează taxa specială de salubrizare începând cu data de întâi a lunii următoare în care au dobândit/finalizat imobilul

 (3) Neplata taxei la termenele stabilite, respectiv întârzierea la plată atrage după sine calculul şi plata majorărilor de întârziere prevăzute de Codul de Procedură Fiscală.

(4) Taxa specială de salubrizare plătită în plus se compensează sau se restituie, după caz, în condiţiile Codului de Procedură Fiscală.

(5) Pentru recuperarea sumelor datorate cu titlu de taxă specială de salubrizare se aplică măsurile de urmărire şi executare silită prevăzute de legislaţia în vigoare – Codul de Procedură Fiscală.

(6) Taxa specială de salubrizare se achita astfel :

· Numerar, la casieria Primariei Orasului Azuga – Compartiment Venituri

· Prin virament bancar:

· In contul : RO47TREZ52921180250XXXXX

· deschis la TREZORERIA BUSTENI

· Beneficiar: PRIMARIA ORAS AZUGA

· CUI 2843850

ART.14 

(1) Cetăţenilor care lipsesc din localitate cel puţin 90 de zile consecutive dintr-un an calendaristic şi probează acest fapt cu documente justificative de tip viză de flotant, contracte de muncă în strainătate sau alte documente justificative, li se va recalcula taxa de salubrizare datorată;  

(2) Pentru elevi sau studenţi se va prezenta adeverinţă din care să reiasă faptul că urmează cursuri de zi.

(3) În cazuri de deces/înstrăinare a imobilului/a societăţii, taxa de salubrizare va fi sistată începând cu data de întâi a lunii următoare. Sistarea plăţii/obligaţiei de plată se face pe bază de cerere însoţită de documente justificative.

5. GESTIONAREA VENITURILOR ŞI A CHELTUIELILOR AFERENTE SERVICIULUI DE SALUBRIZARE
ART. 15 

(1) Serviciul Taxe şi Impozite din cadrul Primăriei oraşului Azuga care colectează taxa specială stabilită pentru serviciile de salubrizare precizate anterior, are următoarele atribuţii:

1. a) urmăreşte depunerea declaraţiilor de la persoanele fizice si juridice şi asigură înregistrarea acestora

2. b) încasează lunar de la persoane fizice si juridice taxele speciale stabilite în temeiul Hotărârii Consiliului Local;

3. c) ţine evidenţa sumelor datorate/încasate defalcat pe tipuri de beneficiari;

4. d) asigură depunerea în contul special constituit pentru administrarea taxei de salubrizare a sumelor încasate în numerar la casierie;

5. e) operează în evidenţele proprii debitările, încetările, scutirile şi reducerile prevăzute în actele normative/administrative, după caz,

6. f) ţine evidenţa pe bază de documente justificative a sumelor plătite operatorilor de salubrizare,

7. g) colaborează cu operatorul serviciilor de salubrizare în vederea unei cât mai bune gestionări a sistemului de management integrat al deseurilor;

 (2) Plata contravalorii prestaţiei efectuate se va face numai în baza unei evidenţe pusă la dispoziţie de către Operator, susţinută prin documente justificative din care să reiasă că persoanele (generatori de deşeuri), au fost înştiinţate / notificate de obligativitatea încheierii contractului, conform art. 9, 10, 11, 12 din prezentul Regulament.
(3) Operatorul serviciului de salubritate va înainta la Serviciul Taxe şi Impozite, lunar, borderou cu persoanele fizice si juridice, care au beneficiat de servicii de salubrizare şi nu au contracte de prestări servicii de salubrizare încheiate cu operatorul de servicii. 
SANCŢIUNI
ART. 16 

(1) Declaraţiile de impunere/declaraţiile rectificative depuse după expirarea termenelor stabilite, declaraţiile incomplete şi/sau neconforme cu datele reale, se sancţionează în condiţiile legii.

(2) Neplata taxei la termenele stabilite atrage calculul şi plata majorărilor de întârziere, precum şi aplicarea măsurilor de executare silită prevăzute de legislaţia specială în vigoare.

(3)  Conform Art. 30, alin 5 coroborat cu Art. 32 lit. a   din Legea serviciului de salubrizare nr  101/2006: 

„constituie contraventie si se sanctioneaza  de catre persoanele imputernicite din cadrul autoritatilor administratiei publice locale cu amenda sa la 500 lei la 1000 lei refuzul utilizatorului de a incheia contracte de prestari servicii cu operatorul de salubrizare licentiat in aria de delegare din care face parte”

7. DISPOZITII  FINALE
ART. 17  (1) Taxa specială de salubrizare va fi actualizată anual prin Hotărâre a Consiliului Local, conform prevederilor legale.

Preşedinte de ședință


                      Contrasemnează  Secretar general 

                Nicolae PASCU




 Alina Georgiana LAZĂR

